মারিজান কাপ
মারিজান কাপ (আফ্রিকান্স: Marizanne Kapp; জন্ম: ৪ জানুয়ারি, ১৯৯০) পূর্ব কেপের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া মহিলা ক্রিকেট প্রতিযোগিতায় ইস্টার্ন প্রভিন্সের প্রতিনিধিত্ব করছেন। এছাড়াও, সিডনি সিক্সার্স, সারে স্টার্স এবং নর্দান্সের পক্ষে খেলেছেন। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন ‘কাপি’ ডাকনামে পরিচিত মারিজান কাপ।